ซีไอเอ็มบีไทยหนุนปล่อยกู้อนุรักษ์พลังงานต่อเนื่อง
สถาบันพลังงานผนึกกำลังซีไอเอ็มบีไทย สนับสนุนเงินกู้แก่ภาคอุตสาหกรรมที่มีโครงการลงทุนเพื่ออนุรักษ์พลังงาน
24 ก.พ. 2553

สถาบันพลังงานผนึกกำลังซีไอเอ็มบีไทย สนับสนุนเงินกู้แก่ภาคอุตสาหกรรมที่มีโครงการลงทุนเพื่ออนุรักษ์พลังงาน
นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ ธนาคารซีไอเอ็มบีไทย กล่าวว่า ธนาคารได้จับมือกับสถาบันพลังงานเพื่ออุตสาหกรรม เพื่อร่วมผลักดันการลงทุนเพื่อการอนุรักษ์พลังงาน โดยธนาคารจะเข้าไปปล่อยกู้ร่วมให้กับบริษัทที่มีโครงการเพื่อลดพลังงาน โดยเป็นสินเชื่อที่มีดอกเบี้ยต่ำคงที่ไม่เกิน 4% ต่อปี ระยะเวลากู้ยืมไม่เกิน 7 ปี ให้วงเงินสินเชื่อได้ถึง 50 ล้านบาท ต่อมาตรการอนุรักษ์พลังงาน ซึ่งลูกค้า 1 รายสามารถขอรับเงินกู้ได้มากกว่า 1 มาตรการด้วย
ทั้งนี้ โครงการดังกล่าวเป็นระยะที่ 4 แล้ว โดย 3 ระยะที่ผ่านมา ธนาคารร่วมปล่อยกู้ไปแล้ว 1,100 ล้านบาท โดยล่าสุดมีลูกค้ามาติดต่ออีก 9 ราย เป็นธุรกิจโรงพบาบาล วงเงินรวม 150 ล้านบาท นอกจากให้สินเชื่อแล้ว ธนาคารจะจัดกิจกรรมการพบปะกันระหว่างบริษัทจัดการพลังงานกับธุรกิจกลุ่มอุตสาหกรรมอีกด้วย